Case ID: 1148924
Sentence 11: Müqavilənin 18-ci maddəsinə görə bu Müqavilənin 17-ci maddəsində nəzərdə tutulan məhkəmə qərarları aşağıdakı şərtlərlə tanınır və icra edilir: a) məhkəmə qərarı onu çıxaran Razılığa gələn Tərəfin qanunvericiliyinə uyğun olaraq qəti və icra ediləcək qərarlar olmalıdır; b) məhkəmə qərarı çıxarılan Razılığa gələn Tərəfin qanunvericiliyinə uyğun olaraq cavabdehə lazımi qaydada məhkəmə qarşısında çıxış etmək barədə bildirilmişdir və onun iddia vermək və özünü müdafiə etmək imkanı olmadığı halda, təmsil olunmaq imkanı təmin edilmişdir; c) bu, eyni tərəflər arasında eyni əsaslar və eyni predmeti olan: i) tanınma və icranın həyata keçirildiyi Razılığa gələn Tərəfin məhkəməsində birinci qaldırılan və həllini gözləyən; ii) tanınma və icranın həyata keçirildiyi Razılığa gələn Tərəfin məhkəməsi tərəfindən son qərar çıxarılması ilə nəticələnən işlər olmamalıdır; d) məhkəmə qərarının tanınması və icrasının həyata keçirildiyi Razılığa gələn Tərəfin məhkəmələrinin müstəsna səlahiyyətlərinə daxil olmayan predmet barədə çıxarılmalıdır; e) məhkəmə qərarının tanınması və icra olunması tanınma və icranın həyata keçirildiyi Razılığa gələn Tərəfin ictimai quruluşuna zidd olmamalıdır.